Title: คำสั่งหัวหน้าคณะรักษาความสงบแห่งชาติ ที่ 66/2559 เรื่อง การกำหนดตำแหน่งและแต่งตั้งข้าราชการให้ดำรงตำแหน่ง

คำสั่งหัวหน้าคณะรักษาความสงบแห่งชาติ

คำสั่งหัวหน้าคณะรักษาความสงบแห่งชาติ
ที่ ๖๖/๒๕๕๙
เรื่อง
การกำหนดตำแหน่งและแต่งตั้งข้าราชการให้ดำรงตำแหน่ง

โดยที่เป็นการสมควรกำหนดตำแหน่งและแต่งตั้งข้าราชการให้ดำรงตำแหน่งเพื่อประโยชน์ในการบริหารราชการในกระทรวงดิจิทัลเพื่อเศรษฐกิจและสังคม
ให้มีประสิทธิภาพและมีความเหมาะสมยิ่งขึ้น

อาศัยอำนาจตามความในมาตรา
๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗
หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่ง
ดังต่อไปนี้

ข้อ ๑  ให้ นางทรงพร โกมลสุรเดช พ้นจากตำแหน่ง
ปลัดกระทรวงดิจิทัลเพื่อเศรษฐกิจและสังคม และให้ดำรงตำแหน่ง
ผู้ตรวจราชการพิเศษประจำสำนักนายกรัฐมนตรี
มีหน้าที่ตรวจราชการและเป็นที่ปรึกษาด้านดิจิทัลเพื่อเศรษฐกิจและสังคมตามที่นายกรัฐมนตรีมอบหมาย

ข้อ ๒  ให้ นางสาววิไลลักษณ์ ชุลีวัฒนกุล
พ้นจากตำแหน่ง ผู้อำนวยการสำนักงานสถิติแห่งชาติ และให้ดำรงตำแหน่ง
ปลัดกระทรวงดิจิทัลเพื่อเศรษฐกิจและสังคม

ข้อ ๓  ให้ข้าราชการผู้มีรายชื่อตามข้อ ๑ และข้อ ๒
พ้นจากตำแหน่งเดิมและไปปฏิบัติหน้าที่ในตำแหน่งใหม่ตั้งแต่วันที่คำสั่งนี้มีผลใช้บังคับ
การเปลี่ยนแปลงตำแหน่งภายหลังวันที่คำสั่งนี้ใช้บังคับ
ให้เป็นไปตามที่คณะรัฐมนตรีพิจารณา

ข้อ ๔  ให้สำนักงานคณะกรรมการข้าราชการพลเรือน
สำนักงบประมาณ
และส่วนราชการที่เกี่ยวข้องดำเนินการเกี่ยวกับตำแหน่งและอัตราเงินเดือนของข้าราชการดังกล่าว
และให้นายกรัฐมนตรีนำความกราบบังคมทูลเพื่อทรงแต่งตั้งข้าราชการให้ดำรงตำแหน่ง
หรือพ้นจากตำแหน่งตามคำสั่งนี้ตามมาตรา ๒๔ ของรัฐธรรมนูญแห่งราชอาณาจักรไทย
(ฉบับชั่วคราว) พุทธศักราช ๒๕๕๗

ข้อ ๕[๑]  คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

สั่ง ณ วันที่ ๕
พฤศจิกายน พุทธศักราช ๒๕๕๙
พลเอก ประยุทธ์  จันทร์โอชา
หัวหน้าคณะรักษาความสงบแห่งชาติ

วริญา/ปริยานุช/จัดทำ
๙ พฤศจิกายน
๒๕๕๙

[๑] ราชกิจจานุเบกษา
เล่ม ๑๓๓/ตอนพิเศษ ๒๕๓ ง/หน้า ๔๗/๕ พฤศจิกายน ๒๕๕๙